Una dintre membrele trupei Girls Aloud a murit la vârsta de 39 de ani, răpusă de cancer.
Sarah Harding a murit, la vârsta de 39 de ani, după ce a pierdut lupta împotriva cancerului de sân. În august 2020, Sarah a vorbit pentru prima dată de diagnosticul ei și le-a spus fanilor că luptă împotriva bolii, făcând săptămânal ședințe de chimioterapie. Artista a lansat și o carte în care a povestit despre bătălia ei contra cancerului.
Sarah Harding, una dintre membrele trupei Girls Aloud, a murit, duminică, la vârsta de 39 de ani, scrie Daily Mail.Mama artistei, Marie, a fost postat pe contul ei de Instagram un mesaj în care a scris: "Cu o inimă profund îndurerată, astăzi împărtășesc cu voi vestea că frumoasa mea fiică, Sarah, a murit. Mulți dintre voi știți despre lupta lui Sarah cu cancerul, de la diagnostic până în ultima ei zi", a scris mama solistei pe Instagram. Sarah ar fi planificat o carieră solo, înainte de a primi diagnosticul de cancer și își perfecționase abilitățile de chitarist.Într-o declarație pentru "The Sun", o sursă apropiată artistei mărturisea: "Sarah era într-o călătorie pentru a se regăsi pe plan muzical și pentru a-și schimba brandul ca artist de blues, deoarece asta este pasiunea ei.Toată noaptea cântă la chitară până îi sângerează degetele și urmărește videoclipuri ale interpreților ei preferați pentru a-și perfecționa stilul"Sarah a dezvăluit recent că folosește ulei de canabis pentru a scăpa de durere, în paralel cu tratamentul pentru cancerul de sân.Artista a lansat și o carte în care a povestit despre bătălia ei contra cancerului.